Toomas Raudam
Toomas Raudam (sündinud 21. juulil 1947 Paides) on eesti kirjanik (novellist, romaanikirjanik, luuletaja, esseist, stsenarist). Toomas Raudam lõpetas 1966. aastal Paides keskkooli ning 1973. aastal Tartu Riikliku Ülikooli inglise keele ja kirjanduse alal. 1973. aastast töötas ta Tartu Riikliku Ülikooli raamatukogus ja aastail 1977–1983 Tallinnfilmis mängufilmide toimetajana, seejärel oli neli aastat vabakutseline.[viide?] 1991. aastast töötas ta Eesti Teaduste Akadeemia raamatukogus ja 1992. aastal oli Eesti Draamateatri kirjanduslik konsultant. Aastatel 1992–1995 töötas ta Postimehe toimetuses ja 1996. aastal Eduard Vilde majamuuseumis. Alates 1997. aastast on ta vabakutseline kirjanik.[viide?] Ta on olnud Wellesto liige.[viide?]